สังคมข่าวหุ้น
ดัชนีหุ้นไทยปิดตลาด 1,782.28 จุด เพิ่มขึ้น 6.02 จุด มูลค่าซื้อขาย 40,444 ล้านบาท นักลงทุนรอดูความชัดเจนทั้งปัจจัยภายในประเทศเรื่องการเลือกตั้งและปัจจัยนอกประเทศ ว่าด้วยเรื่องสถานการณ์การค้าโลก วันนี้มีโอกาสแกว่งตัวแบบไร้ปัจจัยใหม่ ประเมินกรอบแนวรับ 1,754 จุด แนวต้าน 1,794 จุด...
3 เม.ย. 2561

เล็กเซียวหงส์
*…ดัชนีหุ้นไทยปิดตลาด 1,782.28 จุด เพิ่มขึ้น 6.02 จุด มูลค่าซื้อขาย 40,444 ล้านบาท นักลงทุนรอดูความชัดเจนทั้งปัจจัยภายในประเทศเรื่องการเลือกตั้งและปัจจัยนอกประเทศ ว่าด้วยเรื่องสถานการณ์การค้าโลก วันนี้มีโอกาสแกว่งตัวแบบไร้ปัจจัยใหม่ ประเมินกรอบแนวรับ 1,754 จุด แนวต้าน 1,794 จุด…
*…EA กลายเป็น “ขนมตุ๊บตั๊บ” ยับเยินจริงๆ ราคาหุ้นรูดต่อเนื่องมาร่วมสัปดาห์ ล่าสุดหลุดแนวรับ 40 บาท เรียบร้อยแล้ว..แต่เกิดคำถามตามมาทันทีว่าลงแบบนี้เข้าดีไหม..เฮ้อ!..เอากันตรงๆ “อยู่ห่างอย่างเป็นห่วง” ดีกว่าครับ..ใครทุบ ใครตี ใครช้อน เชื่อเหอะว่าเดี๋ยวคงได้รู้ความจริงกัน…
*…CPF ครึ่งปีแรกไม่มีอะไรเซอร์ไพรส์มากนัก แต่ครึ่งปีหลังน่าสนใจ เริ่มจากอัตรากำไรขั้นต้นเริ่มฟื้นตัว จากราคาเนื้อสัตว์บวกปรับขึ้น ส่วนกำไรปกติต่อหุ้นกลับเติบโต 14% ส่วนแบ่งกำไรเพิ่มขึ้นจาก CPALL เอาเป็นว่าหากราคาย่อตัว ถือเป็นจังหวะทยอยเก็บไว้รอขายช่วงครึ่งปีหลัง น่าจะดีเหมือนกัน…
*…SSI ชัดเจนอย่างเป็นทางการว่า 3 ธนาคาร (SCB-KTB-TISCO) กลายเป็นผู้ถือหุ้นใหญ่เกือบ 90% ราคาต้นทุน 0.05 บาท จะถูกหรือแพง..ไม่รู้..แต่สิ่งที่ 3 ธนาคารต้องลุ้นต่อไปคือหุ้น SSI จะกลับเข้ามาเทรดเมื่อไหร่..!? ราคาหุ้นจะเป็นอย่างไร.!? ก่อนไปถึงตรงนั้นต้องดูก่อนว่า SSI จะออกจากแผนฟื้นฟูกิจการเมื่อใด..เฮ้อ..รักสิบล้อ ต้องรอสิบโมงไปก่อนล่ะกันนะ…
*…ROJNA ทีแรกลุ้นว่าไตรมาส 1/2561 กำไรจะโป่ง กรณีการบันทึกกำไรพิเศษจากการขายหุ้น TICON (มูลค่า 8,500 ล้านบาท) ล่าสุด “จิระพงษ์ วินิชบุตร” เอ็มดีใหญ่ แจ้งตลาดว่าเพิ่งได้รับเงินเมื่อวานนี้ (2 เม.ย.) นี่เอง..อ้าวกำไรพิเศษต้องรอกันต่อไปนะเจ้าค่ะ (มีเปล่าไม่รู้.?)…
*…TFD ดูอาจเจ็บปวดรวดร้าว ไม่เท่ากับ ANAN แต่ปัญหาโครงการ “มหาดเล็ก 2 เรสซิเดนเซส” เสียโอกาสไปไม่น้อย กรณีศาลปกครองกลาง เพิกถอน EIA (รอศาลปกครองสูงสุดวินิจฉัย) แถมมีเรื่องโดนฟ้องขอให้เพิกถอนใบอนุญาตก่อสร้างอีก แน่นอนหากดูเผินๆ TFD ไม่ได้เสียหายอะไรด้วยเหตุโครงการนี้เพิ่งตอกเสาเข็มไปไม่กี่ต้นก็ตาม แต่บทเรียนครั้งนี้สะท้อนให้เห็นว่าหากต้องการลงทุนหุ้นอสังหาริมทรัพย์..ต้องเข้าไปดูรายละเอียดแต่ละโครงการเลยทีเดียว ไม่เช่นนั้นจะมีสภาพไม่ต่างอะไรกับ ANAN อย่างที่ได้เห็นกันมาแล้ว…
*…ปิดท้ายพบกับข่าวหุ้นเจาะตลาด ผ่านสถานีโทรทัศน์สปริงนิวส์ดิจิตอลช่อง 19 เวลา 9.30-10.30 น. จุใจกับเนื้อหาเข้มข้นขึ้น เวลามากขึ้น ดำเนินรายการโดยบูรพา สงวนวงศ์ และสุภชัย ปกป้อง ส่วน “หุ้นดาวเด่น” ที่จากวิษณุ โชลิตกุล ของแฟนยังอยู่เช่นเดิม..! และยังรับชมสดๆ www.facebook.com/ข่าวหุ้นธุรกิจ หรือ www.kaohoon.com และ FM 102 MHz…
*…พร้อมอัพเดทตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.15 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. แบบไลฟ์กันสดๆ ผ่านทาง www.facebook.com/ข่าวหุ้นธุรกิจ-Kaohoon หรือ www.kaohoon.com การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น…